
Kako se klanjaju dva rekata, iza Mekami Ibrahim, nakon tavafa na hadždžu? Šta se uči prikom klanjanja dva rekata nakon tavafa?


* 
* 
* 
* 
* 
* 
* 

 
Kako se klanjaju dva rekata iza Mekami Ibrahim nakon tavafa?

Nakon što se upotpuni tavaf sa sedam krugova oko Bejtullaha, sunnet je stati iza Mekami Ibrahima i klanjati dva rekata. 


Na prvom rekatu se nakon Fatihe uči : „ KUL JA EJJUHEL-KAFIRUN”, a na drugom: „ KUL HUVALLAHU EHAD”. 


Ukoliko gužva ne dozvoljava da se klanja na ovome mjestu, ***[namaz](https://pitajucene.com/search/Namaz/questions/ "Pretraži pitanja o namazu")*** se može obaviti bilo gdje oko Bejtullaha. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** je nakon ova dva rekata proučio dio Kur´anskog ajeta: 


„VET- TEHIZU MIN MEKAMI IBRAHIME MUSALLA.”


Prijevod ajeta: „Neka vam mjesto na kojem je stajao Ibrahim bude prostor iza koga ćete namaz klanjati.”


Mekami Ibrahim je jedan od jasnih znakova-ajeta Uzvišenog Allaha u bezbjednom haremu. To je mjesto gdje su u kamenu otisnuta stopala Ibrahima alejhi-s-elam sa kojeg je gradio Kjabu. Nije dozvoljeno potirati rukom niti ljubiti Mekamu Ibrahim. 


—————


Iz knjige “Vodič za hadždž”


Autor: hfz.mr. ***[Muhammed Fadil Porča](https://pitajucene.com/search/Muhammed+Fadil+Por%C4%8Da/answers/ "Pretraži odgovore od hfz.mr. Muhammed Fadil Porča")***


Preuzmite pdf knjigu na linku ispod:  

<https://pitajucene.com/wp-content/uploads/2019/07/Vodic_za_hadz-hfz-Muhammed_Porca.pdf>


